
***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, podsticao je odrasle na klanjanje u prvom saffu, međutim neki imami kritiziraju i osuđuju djecu i zabranjuju im da klanjaju u prvom saffu, a posebno u sredini saffa iza imama i govore im: “Ovo nije mjesto za vas”, dok istovremeno stariji ne žure u prvi saff, pa kakav je vaš stav, uvaženi šejhu?


 


* 
* 
* 
* 
* 
* 
* 

 
Kakav je stav o kritiziranju djece od strane imama zbog klanjanja u prvom saffu?

Mi kažemo onome ko zabranjuje djeci da klanjaju u prvom saffu, ili iza imama, gdje vam je dokaz? A oni nemaju dokaza. Obaveza je da onaj ko pretekne nekoga do nekog mjesta, on biva preči da na tom mjestu sjedi, jer je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, zabranio da čovjek podiže svoga brata i sjedne na njegovo mjesto. Također je kazao: “Onaj ko prije drugih stigne do nekog mjesta, najpreči je da tu sjedi.”41 A nema dokaza čovjek koj i odstranjuje djecu iz prvog saffa, već je to nepravda prema mlađima i njihovo tjeranje od ***[džamija](https://pitajucene.com/search/d%C5%BEamij/questions/ "Pretraži pitanja o džamijama")***, kao i izazivanje prezira prema tom čovjeku. A što se tiče riječi Poslanika, sallallahu alejhi ve sellem: “Neka mi se od vas približe punoljetni i zreli ljudi”, one se odnose na naredbu starijima da prođu naprijed i približe se. Riječi hadisa “Neka mi se od vas približe” naredba su starijima da prođu naprijed, a Poslanik, sallallahu alejhi ve sellem, nije rekao: “Neka mi se ne približavaju osim oni koji su punoljetni.” Da je rekao: “Neka mi se ne približavaju osim punoljetni”, mi bismo djecu nazad vraćali, jer je on zabranio da u prvom saffu klanjaju osim punoljetni. Međutim, Poslanik, sallallahu alejhi ve sellem, kazao je: “Neka mi se približe od vas”, namjeravajući da ih podstakne na klanjanje u prvom saffu. Svakako, ako bi djeca pravila nered u džamiji, ili ometala klanjače, mi ćemo ih tada spriječiti i umiriti uz pomoć staratelja ili direktno, pa ako se ne smire, možemo im zabraniti čak i ulazak u džamiju.42 (Šejh Salih b. Usejmin)


41 Ebu Davud (3071 ).


42 Likau babil-meftuh, Trinaesti susret (52-55)


\_\_\_\_\_\_\_\_\_\_\_\_


Iz knjige “Fetve i propisi vezani za djecu”  

Naslov originala: “FETAVA VE AHKAM HASSA BI-T-TIFL”  

Autor: ***[Jusuf b.Muhammed b.Ibrahim el-Atik](https://pitajucene.com/search/Jusuf+b.Muhammed+b.Ibrahim+el-Atik/answers/ "Pretraži odgovore od šejh Jusuf b.Muhammed b.Ibrahim el-Atik")***


Preuzmite pdf knjigu na ovom linku:  

<https://pitajucene.com/wp-content/uploads/2019/11/Fetve-i-propisi-vezani-za-djecu.pdf>


